Emmanuel Villaume
<s>Emmanuel Villaume (Strasbourg, 1964.) francuski je dirigent i muzikolog.</s><s>Trenutno je umjetnički voditelj Opere u Dallasu te šef dirigent Praške i Slovačke filharmonije.</s>

<s>Svoje glazbeno obrazovanje započeo je na Konzervatoriju u Strasbourgu.</s><s>Nakon šest godina u konzervatoriju, obrazovanje nastavlja na pariškom sveučilištu Sorbonne, gdje je studirao književnost, filozofiju i muzikologiju.</s><s>Sa 21 godinom postao je voditelj i dramaturg operne kuće u Elzasu (Opéra national du Rhin).</s><s>Tamo se upoznao sa Spirosom Argirisom, voditeljem i organizatorom opernog festivala Festival dei Due Mondi u Spoletu i počeo dirigirati, te je ubrzo postao pomoćni dirigent Seijia Ozawe.</s>

<s>Svoj prvi nastup u SAD-u ostvario je na Spoleto festivalu 1990. dirigiranjem Figarovog pira.</s><s>Zahvaljujući dobroj izvedbi, imenovan je vodteljem i glavnim dirigentom festivala 2000. godine.</s><s>Na toj poziciji ostao je do 2010. godine.</s><s>Sa Simfonijskim orkestrom iz Montreala nastupio je u koncertnoj dvorani Carnegie Hall 2002. godine, a u rujnu 2004. dirigirao je i u slavnoj Metropolitan operi Puccinijevu operu Madama Butterfly.</s><s>Nekoliko puta je nastupio i sa Simfonijskim orkestrom iz Chicaga tijekom 2007. godine.</s><s>U travnju 2013. imenovan je umjetničkim voditeljem Opere u Dallasu, Teksas.</s><s>U studenom 2015. produžio je ugovor umjetničkog voditelja sa Operom u Dallasu do lipnja 2022. godine.</s>

<s>Dirigirao je francuskim orkestrom  Orchestre de Paris u listopadu 2000. godine, prilikom njihova nastupa u Kraljevskoj operi u Londonu.</s><s>Dirigirao je operu  Les Contes d'Hoffmann.</s><s>U siječnju 2007. nastupio je u talijanskoj opernoj kući La Fenice u Veneciji dirigirajući operu Giacoma Meyerbeera Il crociato in Egitto.</s><s>2008. godine postao je šef dirigent Slovenske filharmonije, i na tom mjestu ostao raditi do polovice 2013. godine.</s><s>U međuvremenu je postao i šef dirigent Slovačke filharmonije 2009. godine.</s><s>Na tom mjestu ostaje do kraja akademske sezone 2015./16.</s><s>U listopadu 2014.</s><s>Praška filharmonija proglasila ga je svojim četvrtim šefom dirigentom, koji će na toj poziciji ostati tri godine od završetka sezone 2015./16.</s>

<s>Na sveučilištu u Indianapolisu Villaume drži počasni doktorat.</s>

<s>Izvori</s>

<s>Vanjske veze 
  Emmanuel Villaume - službena stranica</s>

<s>Francuski dirigenti
Francuski muzikolozi‎
Biografije, Strasbourg</s>

